Copaci ultra moderni la Cluj-Napoca. Aer filtrat cu ajutorul lichenilor.
Cluj-Napoca ar putea avea pe străzi panouri care purifică aerul. Un singur panou are puterea de purificare a 275 de copaci. Panourile filtrează aerul cu ajutorul lichenilor.
I se mai spune "orașul care bate capitala". Cluj-Napoca mai face un pas în față, de data asta cu o achiziție ultra-modernă: copacii urbani care împrospătează aerul.Copacii sunt de fapt niște panouri dotate cu ventilatoare care trag aerul și îl filtrează prin licheni.Un singur panou costă 70.000 de euro, iar primăria a lansat o licitație pentru trei bucăți.De ce o investiție atât de mare? Pentru că sistemul acesta are o putere de purificare a aerului echivalentă cu puterea a 275 de copaci normali.